ཉིན་ཤས་འགོར་བའི་དེ་རིང་ཁྱོད་ཚོས་ཅི་ཞིག་བསམ་གྱིན་ཡོད་པ་ངས་ཚོད་དཔག་དཀའ་ཡང་།ཁྱོད་ཚོས་ཕབས་པའི་ཁྲམ་རྟགས་དེ་ནི་ཁྱོད་ཚོས་ཕབས་པ་ཙམ་མ་ཡིན་པར་རིག་གནས་ཤིག་གིས་ཕབས་པ་ཡིན་པས།སྐད་ཆ་ཉ་ཉོག་འདི་བཤད་མཁན་གྱི་ང་ལ་ཁྱོད་ཚོར་སྡང་སེམས་ཅི་ཡང་མེད།ཡིན་ཡང་ཁྱོད་ཚོར་བརྩེ་བ་ཞིག་སྐྱེ་འོང་།དེ་ནི་དུས་རབས་ཉེར་གཅིག་པའི་ཉི་འོད་ཐོད་ལ་བཞག་པའི་ཉི་མའི་དཀར་ངོགས་འདི་ནས།ཁྱོད་ཚོ་རང་གི་མི་ཚེ་དང་འཚོ་བ་དེ་ཁྱོད་ཚོ་རང་ཉིད་ལ་དབང་གི་མི་འདུག་བསམ་པ་དེའོ།།ཁྱོད་ཚོས་ཁྲམ་རྟགས་ཕབས་པའི་མི་དེ་ཡང་ཁྱོད་ཚོར་སྡང་སེམས་མེད་པར།ཁོས་ཁྲམ་རྟགས་ཏེ་གདོང་ལ་ཁུར་ནས་ལོ་རྒྱུས་ཀྱི་ཀློང་དུ་སྔར་བཞིན་གཟི་བརྗིད་ཀྱིས་གསོན་པར།ང་ཡིས་རེ་བ་འཆིང་གི་ཡོད།